Diari Oficial de la Generalitat Valenciana


Sumari del DOGV 3536, del 12-07-1999 (1999/5680)

Acord del ple de l'ajuntament de 29 abril 1999, sobre programa d'actuació integrada en l'àmbit del sector 7, Vistahermosa.
--------------------------------------------------------------------------------------------------------------------------

### Dades del document

Número de DOGV
:   3536

Data del DOGV
:   12-07-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/5680


Organisme emissor
:   Ajuntament de l'Eliana

Tipus de document
:   Acord

Acord del ple de l'ajuntament de 29 abril 1999, sobre programa d'actuació integrada en l'àmbit del sector 7, Vistahermosa. [1999/5680]
  
Edicte sobre acord plenari de 29 d'abril de 1999, PAI sector 7.
  
Fa saber:
  
Que el Plenari de l'ajuntament, en sessió duta a terme el dia 29 d'abril de 1999, va adoptar, entre altres, el següent acord:
  
"Vist el programa d'actuació integrada en l'àmbit del sector 7 de les vigents normes subsidiàries.
  
Vist que el procediment s'inicia per escrit del senyor Juan Alberto Ollez Sanz, en representació de Calviga, SA, en data 18 de setembre de 1997 i es presenta programa d'actuació integrada: alternativa tècnica acompanyada d'avantprojecte d'urbanització, pla parcial i document d'homologació, i se sol·licita la seua tramitació segons allò previst en l'article 48 de la Llei Reguladora de l'Activitat Urbanística.
  
Vist que en data 22 de setembre de 1997 es presenta per Generos Bertolín Martín, pel Grupo Bertolín, SA, nova proposta d'alternativa tècnica al seu torn amb la mateixa documentació, segona allò previst en l'article 48 de la Llei Reguladora de l'Activitat Urbanística.
  
Vist que durant el termini d'exposició al públic, es presenten dues noves alternatives tècniques per Calviga, SA i Nivel y Plomada, SL, i només dues proposicions jurídicoeconòmiques a aquestes dues últimes alternatives.
  
Atés que s'ha seguit el procediment previst en els articles 46 i següents de la Llei Reguladora de l'Activitat Urbanística (LRAU).
  
Atés que després de les reunions mantingudes amb la propietat s'ha arribat a la conclusió que, com que es tracta d'una zona d'ampliació-eixample del casc urbà, l'aprofitament establit per les normes subsidiàries com l'arreplegat en les alternatives tècniques modificatives d'aquestes, són excessivament baixos i fan en la pràctica invariable el desenvolupament urbanístic per antieconòmic.
  
Atés que ha existit des de l'inici una frontal oposició de la propietat del sòl, materialitzada en la creació d'una Agrupació d'Interés Urbanístic que sol·licita es deixe deserta l'adjudicació del programa perquè puguen iniciar-se nous terminis que permeten a aquesta agrupació presentar la documentació corresponent expressant les modificacions puntuals que es consideren necessàries per fer viable el desenvolupament del sector, tot això segons escrit presentat en data 15 de març de 1999.
  
Atés que l'article 47 de la Llei Reguladora de l'Activitat Urbanística permet rebutjar raonablement totes les alternatives per considerar que cap d'elles hi ofereix base adequada. Es resol la no programació del terreny o programar-lo sense adjudicació.
  
La corporació, per catorze vots a favor (PSOE-PP i els senyors Aleixandre i Daries) i dos en contra (EU), acorda:
  
Primer. Rebutjar ambdues proposicions per no considerar-les adequades segons els motius exposats en el cos d'aquest escrit.
  
Segon. Establir com a criteris per a la nova programació els següents:
  
- Nova delimitació: es tindran en consideració els informes tècnics, així com la normativa vigent en el moment de la presentació de la nova programació i es mantindrà la resta de paràmetres que s'arrepleguen a continuació:
  
- L'ordenació que s'estableix pels blocs d'EDA pot alterar-se de manera que els elements públics d'espai lliure i esportiu puguen passar a ser illes d'ordenació i seran els definits com a privats-públics, sempre que es respecten els estàndards del Reglament de Planejament.
  
- Els blocs d'edificació tindran un màxim de IV altures. L'ús comercial pot incloure's en els baixos dels blocs d'edificació.
  
- Es mantindrà l'equipament escolar i de serveis en la zona on s'ubiquen. Es mantindrà l'eix viari central.
  
- Les zones assenyalades per a UFH i UFA podran canviar a zonificacions de parcel·la inferior (200 metres quadrats-400 metres quadrats).
  
- L'edificabilitat bruta màxima amb els criteris expressats i la nova delimitació serà de 0,70 metres quadrats/metres quadrats.
  
- Es requerirà el recolzament dels propietaris que representen més del 50 per cent de la superfície afectada.
  
Tercer. Notificar a les empreses proposants, així com als interessats particulars presentats en l'expedient aquest acord.
  
Quart. Ordenar la publicació d'aquest acord en el Diari Oficial de la Generalitat Valenciana i en el Butlletí Oficial de la Província de València".
  
Contra aquest acord, que posa fi a la via administrativa, cap interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, dins el termini de dos mesos comptadors des de l'endemà a la recepció d'aquesta notificació; potestativament, podrà V. interposar recurs de reposició davant el mateix organisme que ha dictat l'acord que se li notifica, en el termini d'un mes comptador des de l'endemà a la recepció d'aquesta notificació, sense perjudici que puga interposar-se qualsevol altre recurs que es considere procedent. Interposat recurs potestatiu de reposició, no podrà interposar-se el contenciós fins que siga resolt expressament el primer o se n'haja produït la desestimació presumpta, cosa que tindrà lloc una vegada transcorregut el termini d'un mes des de la interposició. Tot això de conformitat amb allò establit en la Llei 29/1998, de 13 de juliol, Reguladora de la Jurisdicció Contenciosa Administrativa i l'article 116 i concordants de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.